text: [{"text_idx": "#000000", "text": "Onkunti\u0301\u00f0 hoyri eg fo\u0301lk siga, at tey ikki duga so v\u00e6l f\u00f8royskt. Ta\u0301 havi eg hug at prika og spyrja, um tey duga okkurt anna\u00f0 ma\u0301l betur."}, {"text_idx": "#000001", "text": "Hugsa um, hvussu sja\u0301lvmo\u0301tsigandi ta\u00f0 er at siga, at man ikki dugir si\u0301tt egna mo\u0301\u00f0urma\u0301l. Sja\u0301lvandi duga \u00f8ll i\u0301 F\u00f8royum f\u00f8royskt. Heldur er ta\u00f0 ta\u00f0, at vit hava sett f\u00f8royskt upp a\u0301 ein piedestal og ti\u0301 ikki kenna okkum aftur i\u0301 ti\u0301, vit lesa i\u0301 mi\u00f0lunum og a\u00f0rasta\u00f0nis. Ti\u0301 ta\u00f0, sum stendur har, er ofta ikki i\u0301 tra\u0301\u00f0 vi\u00f0, hvussu vit h\u00f8vdu or\u00f0a\u00f0 okkum. Me\u00f0an skriftma\u0301li\u00f0 hevur si\u0301nar r\u00f8tur i\u0301 einum hevdbundnum ma\u0301li, sum langt si\u0301\u00f0ani er u\u0301tdeytt, er taluma\u0301li\u00f0 sprelllivandi vi\u00f0 eini ru\u0301gvu av o\u0301nollum."}, {"text_idx": "#000002", "text": "Og hetta gevur okkum reklamufo\u0301lkum, SoMi-spesialistum og mikro-influensarum nakrar gyltar m\u00f8guleikar. Vit hava ein bo\u00f0skap, sum skal u\u0301t, og ta\u0301 kunnu try\u0301 ting fara fram: 1) Fo\u0301lk lesa ta\u00f0 og eru samd. 2) Fo\u0301lk lesa ta\u00f0 og eru o\u0301samd. Ella \u2013 og ta\u0301 fara b\u00e6\u00f0i ti\u0301\u00f0, orka og pengar til spillis \u2013 3) fo\u0301lk lesa ta\u00f0 ikki."}, {"text_idx": "#000003", "text": "Samd ella o\u0301samd \u2013 ta\u00f0 f\u00e6rt tu\u0301 ikki gj\u00f8rt so no\u0301gv vi\u00f0. Men vilt tu\u0301 hava tey at lesa ta\u00f0, sum tu\u0301 hevur at siga? So les vi\u0301\u00f0ari."}, {"text_idx": "#000004", "text": "At skriva, sum tu\u0301 tosar, er ikki bara sum at siga ta\u00f0. Men at skriva, sum tu\u0301 tosar, er ta\u00f0 viktigasta, ta\u0301 tu\u0301 f\u00e6st vi\u00f0 markna\u00f0arf\u00f8ring og samskifti. Um tu\u0301 bara fert at minnast EITT av ti\u0301, sum eg sigi her, so lat ta\u00f0 vera ta\u00f0. Alt anna\u00f0, sum ver\u00f0ur umr\u00f8tt her, kundi fyri so vi\u0301tt havt yvirskriftina Skriva sum tu\u0301 tosar. Veitst tu\u0301 hvat \u2013 ikki by\u0301tt. Eg fari at geva \u00f8llum brey\u00f0tekstunum ta yvirskriftina."}, {"text_idx": "#000005", "text": "Dugir tu\u0301 blindskrift? So lat eyguni aftur og hoyr or\u00f0ini fyri t\u00e6r. Hoyr or\u00f0ini fyri t\u00e6r, so hv\u00f8rt fingrarnir dansa runt a\u0301 knappabor\u00f0inum. Hav eina beinlei\u00f0is synapsu koyrandi millum tankarnar og fingrarnar. Skriva sum ein klaverleikari, sum situr vi\u00f0 klaveri\u00f0 seint a\u0301 kv\u00f8ldi\u00f0 og improviserar. Veitst tu\u0301 hvat \u2013 skriva sum Bill Evans sp\u00e6lir klaver."}, {"text_idx": "#000006", "text": "Ta\u0301 i\u00f0 tu\u0301 hevur fingi\u00f0 alt u\u0301t, so er at klippa til og fa\u0301a samanhang i\u0301. Hetta er tann parturin, sum tekur ti\u0301\u00f0. Eitt gott mi\u00f0 er at skriva stuttar og grei\u00f0ar setningar. Men royn eisini og hugsa um musikkin \u2013 b\u00e6\u00f0i i\u0301 einst\u00f8ku or\u00f0unum, men eisini hvussu tey ljo\u0301\u00f0a og si\u0301ggja u\u0301t i\u0301 mun til ta\u00f0 or\u00f0i\u00f0, tey standa vi\u00f0 si\u0301\u00f0una av. Bo\u0301kstavari\u0301m eru go\u0301\u00f0, men tey kunnu tykjast pa\u0301tikin, um ta\u00f0 ver\u00f0ur ov no\u0301gv av ti\u0301 go\u0301\u00f0a. Undirsp\u00e6l ta\u00f0 heldur vi\u00f0 at skifta millum hja\u0301ljo\u0301\u00f0 og sja\u0301lvljo\u0301\u00f0. Endar eitt or\u00f0 vi\u00f0 sja\u0301lvljo\u0301\u00f0i, so byrja ta\u00f0 n\u00e6sta vi\u00f0 hja\u0301ljo\u0301\u00f0i. Vice versa. Hetta gevur eina go\u0301\u00f0a, natu\u0301rliga ru\u0301tmu."}, {"text_idx": "#000007", "text": "Naka\u00f0, sum at si\u0301ggja til ikki hevur no\u0301gv upp a\u0301 seg, men i\u0301 grundini er avgerandi fyri, hvussu ein setningur ver\u00f0ur lisin, eru sma\u0301or\u00f0 so sum sambindingaror\u00f0 og hja\u0301or\u00f0. Sigur tu\u0301 solei\u00f0is ella solei\u00f0isnar? Ta\u00f0 veldst kanska um samanhangin. Sigur tu\u0301 umskylda ella orsaka? Ta\u00f0 veldst kanska um, hv\u00f8nn tu\u0301 tosar vi\u00f0? Og hvussu vi\u00f0 kortini, to\u0301 ella alli\u0301kav\u00e6l? Bara ella bert? Sum ella i\u00f0? Um ella viss? Ikki undirmeta hesi or\u00f0ini, ti\u0301 tey eru sentral, vilt tu\u0301 geva lesaranum eina mynd av t\u00e6r."}, {"text_idx": "#000008", "text": "Og minst til, hv\u00f8nn tu\u0301 skrivar til. Eitt er, at ein skrivar, sum ein tosar, men i\u0301 hesari vinnuni ma\u0301 ein eisini vera li\u00f0iligur, ti\u0301 ta\u00f0 er ymiskt, hv\u00f8r ma\u0301lbo\u0301lkurin er. Hov! S\u00e6rt tu\u0301, hvi\u0301 ketan hoppa\u00f0i av har? Eg skriva\u00f0i ein heldur enn tu\u0301. Ta\u0301 ver\u00f0ur ta\u00f0 o\u0301perso\u0301nligt og o\u0301vi\u00f0komandi at lesa. Hav alti\u0301\u00f0 ein mo\u0301ttakara i\u0301 huga. Ein tummilregla er at skriva, sum um tu\u0301 skriva\u00f0i til ein go\u0301\u00f0an vin. Tak ta\u00f0 ro\u0301ligt og bru\u0301ka ikki o\u0301ney\u00f0uga fi\u0301n ella ha\u0301floygd or\u00f0."}, {"text_idx": "#000009", "text": "Um tu\u0301 ivast, hvussu eitt or\u00f0 stavast, so hyggur tu\u0301 i\u0301 or\u00f0abo\u0301kina. Men finnur tu\u0301 ikki or\u00f0i\u00f0, tu\u0301 leita\u00f0i eftir, hvussu so? Finnur tu\u0301 ein avloysara i\u0301 sta\u00f0in? Eitt nu\u0301 eru or\u00f0ini alli\u0301kav\u00e6l og (v\u00e6l) egna\u00f0ur ikki at finna i\u0301 Mo\u0301\u00f0urma\u0301lsor\u00f0abo\u0301kini. Men mi\u0301tt ma\u0301loyra sigur m\u00e6r \u2013 og ta\u00f0 veit eg, ti\u0301tt eisini ger \u2013 at solei\u00f0is siga flestu f\u00f8royingar. Sto\u0301la upp a\u0301 ma\u0301loyra\u00f0. Eisini ta\u0301 or\u00f0abo\u0301kin sigur naka\u00f0 anna\u00f0. Og hav oyra\u00f0 vi\u00f0 t\u00e6r, allasta\u00f0ni tu\u0301 fert. Ver eins forvitin, ta\u0301 tu\u0301 hoyrir eitt ny\u0301tt or\u00f0, sum ta\u0301 tu\u0301 hoyrir eitt gamalt ella eitt gloymt or\u00f0."}, {"text_idx": "#000010", "text": "Summi siga, at f\u00f8royskt er sagnor\u00f0ama\u0301l, men ta\u0301 tu\u0301 f\u00e6st vi\u00f0 markna\u00f0arf\u00f8ring, eru sagnor\u00f0 heilt avgerandi, ti\u0301 tey leggja upp til, at okkurt hendir; tey seta tankarnar i\u0301 gongd. O\u0301teljandi d\u00f8mi finnast. Just do it. Think different. Og fantastiska slagor\u00f0i\u00f0 hja\u0301 Endurny\u0301tsluni: Skilir tu\u0301? Og hey, droppa ly\u0301singaror\u00f0 \u2013 uttan so tey geva setninginum eina musiska dimensjo\u0301n ella heildini ein ny\u0301ggjan ty\u0301dning \u2013 ti\u0301 ta\u00f0 finnast n\u00e6stan eingi ly\u0301singaror\u00f0 vi\u00f0 plu\u0301mmi i\u0301 (bannior\u00f0 undantikin)."}, {"text_idx": "#000011", "text": "Aftur at ti\u0301 eru tvey or\u00f0, sum alti\u0301\u00f0 rigga v\u00e6l i\u0301 ly\u0301singum (hetta l\u00e6rir tu\u0301 a\u0301 fyrsta degi i\u0301 reklamu-sku\u0301la), og ta\u00f0 eru or\u00f0ini nu\u0301 og tu\u0301. Men minst til innihaldi\u00f0, og hvat tu\u0301 hevur pa\u0301 hjarta, og ger t\u00e6r greitt, hvi\u0301 hetta er vi\u00f0komandi fyri onnur."}, {"text_idx": "#000012", "text": "D\u00f8mi: Ta\u00f0 gevur onga meining at skriva \"Visti tu\u0301, at [set inn heiti\u00f0 a\u0301 v\u00f8ru] fra\u0301 [set inn fyrit\u00f8ku] nu\u0301 [set inn hvat er gott vi\u00f0 v\u00f8runi] og f\u00e6st fyri bert [set inn ni\u00f0ursettan pri\u0301s]\". Ta\u00f0 skuldi man annars tru\u0301\u00f0, ha? Ti\u0301 Visti tu\u0301, at nu\u0301 er ein setningur, sum byrjar vi\u00f0 sagnor\u00f0i og hevur or\u00f0ini tu\u0301 og nu\u0301. Men sum samskifti gevur hetta ikki meining, ti\u0301 a) \u00f8ll gera ta\u00f0 og b) \u00f8ll gera ta\u00f0. Ger ikki sum \u00f8ll hini. Ver tu\u0301."}, {"text_idx": "#000013", "text": "At seta \u00f0 og komma hevur einki at gera vi\u00f0 at meistra kynstri\u00f0, sum er at skriva, sum tu\u0301 tosar. Vit fyrihalda okkum ju\u0301 heldur ikki til sovor\u00f0i\u00f0, ta\u0301 vit tosa. Stri\u0301\u00f0ist tu\u0301 vi\u00f0 \u00f0 og komma, so spyrt tu\u0301 bara ein, tu\u0301 kennir, um at r\u00e6ttlesa fyri teg. Host host."}, {"text_idx": "#000014", "text": "Og sum sagt, so er gott f\u00f8royskt ma\u0301l ikki bara eitt avolda\u00f0 fornma\u0301l. Ta\u00f0 er ei heldur bara nu\u0301ti\u0301\u00f0arf\u00f8royskt vi\u00f0 fremmandaor\u00f0um og skeivum setningsbygna\u00f0i. Ta\u00f0 er b\u00e6\u00f0i. Ein vavgreytur vi\u00f0 si\u0301num heilt serligu ljo\u0301\u00f0reglum. Og ta\u00f0 kann vera, at ta\u00f0 ikki alti\u0301\u00f0 er i\u0301 tra\u0301\u00f0 vi\u00f0 ma\u0301ll\u00e6runa, men ta\u00f0 er okkara mo\u0301\u00f0urma\u0301l, og her ru\u0301mast allar okkara kenslur."}, {"text_idx": "#000016", "text": "Eg havi hug at siga, at fo\u0301lk, sum hava eina meining um f\u00f8royskt, kunnu by\u0301tast i\u0301 tvey: Tey, sum hugsavna seg um f\u00f8royskt, sum ta\u00f0 er, og tey, sum hugsavna seg um f\u00f8royskt, sum ta\u00f0 burdi veri\u00f0."}, {"text_idx": "#000017", "text": "Eg skal ikki siga, hvat er r\u00e6tt."}]